पशु चिकित्सालय में लगा एंटी रैबीज टीकाकरण शिविर
मेदिनीनगर | जिलापशु चिकित्सालय मे पालतू जानवरों के लिए एंटी रैबीज टीकाकरण शिविर लगाया गया। तीन माह पर लगने वाले इस शिविर में कुल 10 जानवर टीका के लिए लाए गए। इसमें 9 कुत्ता एक बंदर शामिल था। विभाग के क्षेत्रीय निदेशक डा सीबी सिंह की देखरेख में यह शिविर संपन्न हुआ। मौके पर उन्होंने कहा कि हम जानवरों के लिए इस शिविर का आयोजन जरूर करते हैं, लेकिन हमारा लक्ष्य उन पालतू जानवरों के साथ उनके मालिकों को बचाना रहता है। पालतू कुत्तों से आदमी की सुरक्षा ही इसका उद्देश्य है। इस शिविर में डॉ. राम प्रवेश राम के अलावा अमरेश मांझी, आलोक रंजन, अनिल पाठक, सुमेश्वर प्रसाद लाल आदि इस टीकाकरण कार्य में लगे थे।
hin_Deva hin_Deva